Zaraćene strane učvršćuju pozicije prije mogućih pregovora
Najnoviji zahtjevi za završetak rata u Afganistanu dolaze zajedno sa komplikacijama.
Rat kojeg Sjedinjene Države i saveznici vode u Afganistanu, bliži se desetoj godišnjici, bez kraja borbi na vidiku. Međutim, ulažu se napori da se pregovara o političkom rješenju sukoba. U toku je sezona borbi, ljetni mjeseci tokom kojih odgajivači maka nisu na svojim poljima, a planinski prolazi nisu zatrpani snijegom. Borbe su posebno intenzivne zbog toga što Taliban nastoji da ponovo uspostavi kontrolu nad teritorijama, naročito na istoku i jugu. Za NATO i američke snage, to znači nove ofanzivne operacije. Za Taliban, seriju atentata i velikih napada koji će odjeknuti u javnosti. Mohammad Stanekzain, izvršni direktor Afganistanskog programa za mir i reintegraciju, kaže da su razgovori već u toku, ali da Talibanu neće biti dozvoljeno da ponovo kontroliše Afganistan kao što je to činio 2001. : Afganistan je umoran od rata. Sovjeti su izvršili invaziju 1979. Građanski rat je izbio 1992. A onda, prije gotovo deset godina, medjunarodne trupe su krenule protiv Talibana. Članica afganistanskog parlamenta Fawzai Koofi kaže da bi htjela da njene dvije kćeri rastu u miru. Ona brine da bi teško osvojena građanska prava, naročito prava žena, mogla da se izgube: NATO smatra da su prava žena, afganistanski ustav i kraj nasilja, teme o kojima ne može da se pregovara. Koofi kaže da su razgovori sa pojedincima u redu, ali je brine Taliban kao pokret: Regionalni sporovi, plemenski savezi i rasprostranjeno bezakonje, dodatno komplikuju pregovore o miru. Ali na kraju, kako kaže Mohammad Stanekzai, Afganistanci međusobno moraju da sklope mir: Pregovori su za sada iza zatvorenih vrata, a borbe se nastavljaju. Ali kako se smanjuje podrška zapadne javnosti za taj rat, a i sami Afganistanci su željni mira, treba naći način da se okonča rat koji je koštao toliko mnogo života i izazvao tako velika razaranja.